অসমের খনিতে ঢুকে পড়ে জল! ঘটনায় নিহত তিন, নিখোঁজ বহু

অসম: অসমের কয়লা খনিতে আজমকাই ঢুকে পড়ে জল। আর তখন সেখানে কাজ করছিলেন বহু শ্রমিক। কিন্তু আচমকাই খনিতে জল ঢুকে পড়ায় সেখানে আটকে পড়েন ২৫ জন শ্রমিক। ঘটনাটি ঘটে গতকাল অর্থাৎ সোমবার।

রাতভোর সেখানে আটকে ছিলেন ২৫ জন শ্রমিক। ঘটনার খবর পাওয়ার পরেই আজ অর্থাৎ মঙ্গলবার থেকে শুরু হয় উদ্ধার কাজ। কয়েকজন শ্রমিককে উদ্ধার করে তড়িঘড়ি পাঠানো হয় হাসপাতালে। তাদের যাতে তাড়াতাড়ি হাসপাতালে পাঠানো যায় সেই জন্য খনির বাইরেই প্রস্তুত রাখা হয়েছিল সেনা হেলিকপ্টার। কিন্তু অনেককেই করা যায়নি উদ্ধার। খনির ভিতরে জল ঢুকে পড়ার দরুন উদ্ধারকাজের জন্য নামানো হয় ডুবুরিও।

আরও পড়ুন: বিচারপতির ‘ইমপিচমেন্ট’ মামলা খারিজ করল হাইকোর্ট

উদ্ধার কাজে নেমে জানা যায় ঘটনায় মৃত্যু হয়েছে তিনজনের। খনির ভিতরে আটকে পড়ে ২৫ জন শ্রমিক , তাদের মধ্যে ১৬ জনকে উদ্ধার করা সম্ভব হলেও , ৯ জন এখনও খনির ভিতরেই আটকে আছেন বলে জানা যাচ্ছে। আটক ৯ শ্রমিকদের মধ্যে রয়েছে জলপাইগুড়ির এক বাসিন্দা। তাঁর এখনও পর্যন্ত কোনও খোঁজ পাওয়া যায়নি বলে তদন্তকারী দলের দাবি। ইতিমধ্যেই যুদ্ধকালীন তৎপরতায় পুলিশ, দমকল, রাজ্য এবং কেন্দ্রীয় বিপর্যয় মোকাবিলা বাহিনীর সদস্যদের পক্ষ থেকে শুরু হয়েছে উদ্ধারকাজ।

দেখুন অন্য খবর